**תקנון פעילות ליום האהבה 2023**

**חברת בראון הוטלס בע"מ, ח"פ 513956938 (להלן: "החברה") בשיתוף עם חברת פלייט מוד, מספר זיהוי 558405072 (להלן: "חברת פלייט מוד"), מכריזה בזה על עריכת פעילות לכבוד יום האהבה (להלן: "הפעילות").**

**מובהר כי השתתפות בפעילות (כהגדרתה להלן) מיועדת אך ורק למשתתפים מעל גיל 18. החברה שומרת לעצמה את הזכות להפסיק ו/או למנוע השתתפות של משתתף מתחת לגיל 18.**

**התנאים המפורטים בתקנון זה ובתקנון של החברה, לרבות מדיניות הפרטיות, קוקיז (עוגיות) המופיעים באתר האינטרנט שבבעלותה בכתובת:**<https://brownhotels.com/he> **(להלן: "האתר"), יחולו על הפעילות:**

1. **פרשנות התקנון**
   1. הפרסומים השונים של הפעילות כפופים לתקנון זה. בכל מקרה של סתירה ו/או אי התאמה כלשהי בין הוראות תקנון זה לבין כל פרסום או אזכור אחר של הפעילות, בכתב או בעל פה – תגברנה הוראות תקנון זה לכל דבר ועניין.
   2. החלוקה לסעיפים וכותרות הסעיפים היא לשם נוחות בלבד ולא תשמש לצרכי פרשנות.
   3. תקנון זה כתוב בלשון זכר רק מטעמי נוחות בלבד ויש לראות בכתוב כמתייחס גם ללשון נקבה.
2. **הגדרות** 
   1. "**הפרס**" – זכייה בלינה למשך לילה אחד באחד ממלונות הרשת הממוקמים בתל אביב, למעט המלונות הבאים: "וילה בראון רוטשילד", "וילה בראון תל אביב" ו"פולי האוס", בהתאם לבחירת הזוכה, ועל בסיס מקום פנוי. לינה בחדר סטנדרט לזוג הכוללת ארוחת בוקר.
   2. "**הזוכה**" – משתתף שהשתתף בפעילות וביצע את הפעולה המזכה (כהגדרתה להלן) ונבחר על ידי החברה בכפוף לאמור בסעיפים 4 ו-5 לתקנון זה.
   3. "**משתתף**" – בגיר שעוקב (Follow) אחר עמוד האינסטגרם של החברה (מוגדר להלן), וביצע פעולה מזכה כמפורט להלן ואישר את הסכמתו לתנאי התקנון.
   4. "**עמוד האינסטגרם של החברה**" – עמוד ה-Instagram של החברה בכתובת:

<https://www.instagram.com/brownhotels/>.

* 1. "**עמוד האינסטגרם של חברת פלייט מוד** – עמוד ה-Instagram של חברת פלייט מוד בכתובת:

<https://www.instagram.com/flight___mode_/>.

* 1. "**פעולה מזכה**" – ביצוע הפעולות הבאות:

### לסמן לייק לפרסום המיועד בעמוד האינסטגרם של החברה (להלן: "**הפוסט**");

### לעקוב אחר העמוד האינסטגרם של החברה;

### לעקוב אחר עמוד האינסטגרם של פלייט מוד;

### שליחת תגובה בפוסט לצורך מענה על שאלה ו/או שאלות ו/או הוראות הפעילות, כפי שיפורסמו על ידי החברה;

* 1. "**תקופת הפעילות**" – התקופה אשר תחילתה ביום 14.02.2023 וסיומה ביום 20.02.2023.

1. **תוקף ומועד הפעילות** 
   1. החברה תהיה רשאית לשנות את תקופת הפעילות מעת לעת, על פי הודעה שתפורסם על ידי החברה.
   2. שינוי תקופת הפעילות הוא על פי שיקול דעת החברה וללא הודעה מראש.
   3. על אף האמור לעיל, החברה תהיה רשאית להפסיק את הפעילות בכל עת וללא צורך במתן הודעה מראש.
2. **השתתפות בפעילות** 
   1. ההשתתפות בפעילות היא מעל לגיל 18.
   2. ההשתתפות בפעילות אסורה לעובדי החברה וכן על בני משפחותיהם של כל הנ"ל.

"**בן משפחה**" לעניין סעיף קטן זה, משמע: בן זוג (בן זוג נשוי או ידוע בציבור), הורים, ילדים, אחים ואחיות.

* 1. מובהר כי הזוכה ייבחר מבין מי שהפעולה המזכה שביצע נקלטה על פי התנאים המפורטים בתקנון זה. בחירת הזוכה תיעשה על ידי צוות החברה על פי שיקול דעתו הבלעדי. יובהר כי מי שביצע פעולה מזכה אשר לא נקלטה במערכות החברה ו/או מי מטעמה, לא ייכלל בפעילות.
  2. ההשתתפות בפעילות אינה כרוכה בתשלום.
  3. עצם ההשתתפות בפעילות ו/או קבלת הפרס מהווה ומבטא את ההסכמה המלאה של המשתתף לכל תנאי תקנון זה והסכמה של המשתתף כי קרא את התקנון, מקבל עליו את הוראותיו וכי ידוע לו שהשתתפותו היא בכפוף לכל תנאיו וסייגיו. כמו כן, ככל שמימוש הפרס מתבצע דרך האתר, אזי במימוש הפרס, המשתתף מביע הסכמתו לתנאי השימוש באתר. לכן, אם המשתתף אינו מסכים לתנאי התקנון, כולם או חלקם, הוא אינו רשאי להשתתף בפעילות ו/או לממש את הפרס.
  4. בתקופת הפעילות יבצע כל משתתף, לפי שיקול דעתו, את הפעולה המזכה.
  5. ביצוע הפעולה המזכה, מהווה הסכמה ומתן הרשאה בלתי חוזרות של המשתתף לחברה, לפרסם את תגובתו בפוסט של המשתתף בפייסבוק, בטוויטר, באינסטגרם, בטיקטוק, בעיתון, ברשתות חברתיות שונות, בלוח השנה של החברה, באתר האינטרנט של החברה, או בכל אמצעי מדיה ו/או תקשורת ו/או מקומות אחרים, ללא מגבלה, לפי שיקול דעתה הבלעדי של החברה (ללא כל תשלום תמורה למשתתף או לכל מי שיופיע או יוזכר בתגובתו). יובהר כי גם אם בתגובה של המשתתף בפוסט יוזכרו מספר דמויות, הפעולה המזכה תחשב כמי שנעשתה רק על ידי מי שפרסם את התגובה בפוסט, ושהוא בעל הזכויות בה.
  6. התגובה שהמשתמש יפרסם בפוסט לא תכלול בתוכה תוכן פוליטי ו/או המעודד או שעשוי לעודד הפרת כל חוק, לרבות אך לא רק חוק הגנת הצרכן, התשמ"א-1981 (להלן: "**חוק הגנת הצרכן**") ו/או מסית לאלימות או לגזענות ו/או מיני ו/או הפוגע או עלול לפגוע בפרטיותו של אדם ו/או בבעלי מוגבלויות ורגשותיהם ו/או ברגשות דת ו/או בסמלי המדינה ו/או בזכויות יוצרים ו/או זכות קניין רוחני אחר ו/או בכל זכות של אדם שלישי אחר.
  7. המשתתף הוא בעל הזכויות בתוכן התגובה בפוסט ומעניק לחברה את הזכות, לפי שיקול דעתה הבלעדי והמוחלט, לערוך, לתקן ולשנות את התגובה, מבלי שהחברה תידרש לעדכן את המשתתף על כך ומבלי לשלם לה כל תמורה על כך, ויראו את התגובה של המשתתף כאילו נערכה על ידי המשתתף עבור החברה בעקבות הזמנה שלה.

1. **הפרס בפעילות והזכייה**
   1. עד 7 ימי עסקים לאחר תום תקופת הפעילות, על פי החלטת צוות השופטים של החברה ושיקול דעתם הבלעדי והמוחלט, יוכרז הזוכה בפרס.
   2. ההכרזה על הזוכה תעשה על ידי החברה, הן באמצעות פרסום סטורי ייעודי בעמוד האינסטגרם של החברה, והן באמצעות יצירת קשר עם הזוכה בהודעה פרטית לתיבת ההודעות שלו בחשבון האינסטגרם שלו (להלן: "**ההודעה הפרטית**").
   3. הזוכה יאשר את קבלת ההודעה הפרטית באמצעות משלוח הודעה חוזרת לחברה בתיבת ההודעות של חשבון האינסטגרם של החברה. ככל שהזוכה בפרס לא יצור קשר עם החברה בתוך חמישה ימי עסקים מתאריך פרסום התוצאות בחשבון האינסטגרם של החברה ו/או מתאריך משלוח ההודעה הפרטית, תהיה בראון רשאית לבטל את זכייתו או להעבירו לאחר בהתאם לשיקול דעתה הבלעדי.
   4. הזוכה בפרס יוכל לממש את הפרס במלונות של החברה הממוקמים בתל אביב על בסיס מקום פנוי, בחדר סטנדרטי המיועד לזוכה ואדם נוסף שייבחר על ידו (חדר המיועד לזוג בלבד). על מנת לממש את הפרס באמצעות אתר החברה, יש לשלוח הודעה פרטית לחשבון האינסטגרם של החברה.
   5. החברה תהא זכאית לבחור זוכה חלופי באם הזוכה לא יאותר או לא יהיה מעוניין או לא יוכל לקבל את הפרס, קרי תייפסל זכייתו, והוא לא תהיה זכאי לפיצוי כלשהו.
   6. יובהר כי לצוות החברה נתון שיקול הדעת הבלעדי והמוחלט לבחור את הזוכה בפעילות, בהתאם לפרמטרים שייקבעו על ידם, ולא תהיה למי מהמשתתפים כל טענה ו/או דרישה כלפי מי מהצוות האמור בקשר עם בחירתם ו/או טעמם ו/או שיקול דעתם.
   7. הפרס הוא חד פעמי והוא אינו ניתן להמחאה ו/או להעברה ו/או למכירה לאחר, ללא הסכמה מראש ובכתב של החברה ו/או מי מטעמה. למען הסר ספק, יובהר כי ככל שיינתן אישור החברה כאמור, אם יינתן, החברה ו/או מי מטעמה לא יהיו אחראים או מחויבים בכל דרך כלפי הזוכה המקורי אשר העביר מרצונו את הפרס לאדם אחר במקומו, בין בתמורה ובין אם לאו.
   8. הזוכה לא יוכל להחליף את הזכות לפרס בזכות אחרת או להמירה בכסף או בשווה כסף.
   9. לא מימש הזוכה את הפרס תוך 3 ימים מיום פרסום הסטורי הייעודי בעמוד האינסטגרם של החברה ו/או מיום מסירת ההודעה הפרטית על זכייתו, לפי המאוחר, ואישורו בחוזר על קבלת הזכייה כאמור בסעיף 5.3 לעיל, תוקף הפרס יפוג והזוכה לא יהא זכאי לממש את הפרס. במקרה כאמור, הזוכה מוותר מראש על כל טענה ו/או דרישה ו/או תביעה בקשר עם האמור.
   10. מובהר בזאת כי הפרס יוענק לזוכה אחד, ולא ניתן יהיה לפצל את הענקת הפרס למספר זוכים.
   11. החברה תיצור קשר עם הזוכה, ותתאם איתו את מימוש הפרס.
   12. החברה תהא רשאית לדרוש מהזוכה מידע אישי אודותיו על מנת לוודא את זהותו, ובכלל זה, מספר ת"ז, כתובת, מייל ומספר נייד.
   13. לחברה שמורה הזכות לפסול, על-פי שיקול דעתה הבלעדי, השתתפות ו/או זכייה בפעילות בגין הפרת תנאי תקנון זה ו/או הפרת כל דין. כמו כן, החברה תהא רשאית לא לספק לזוכה את הפרס, אם יתברר כי השתתפותו בפעילות נעשתה תוך כדי ביצוע עבירה ו/או תוך כדי הפרת הדין ו/או בניגוד להוראות תקנון זה.
   14. למען הסר ספק, החברה ו/או מי מטעמה לא יישאו בכל הוצאה הכרוכה במימוש הפרס ו/או בתוספות לפרס ו/או בהתאמה של הפרס לצרכי המשתתף ו/או הזוכה, לרבות, אך לא רק, בהוצאות נסיעה, שהייה וכדומה, ככל שתהיינה.
   15. החברה תהא רשאית לדרוש מהזוכה להציג בפניה כל אסמכתה ו/או אישור הדרושים לפי שיקול דעתה להוכחת עמידתה בתנאי תקנון זה ואם זוכה לא יפעל כאמור ו/או לא יציג את האסמכתה ו/או האישור הדרושים, החברה תהיה רשאית לפסול את הזוכה והוא לא יהיה זכאי לקבל את הפרס.
   16. החברה תהא זכאית, כתנאי לחלוקת הפרס, לצלם את הזוכה בעת קבלת או מימוש הפרס ולפרסם את התמונות ו/או הסרטונים, לפי שיקול דעתה הבלעדי, מבלי שהזוכה וכל מי שהשתתף עמו בצילום יהיו זכאים לכל זכות בגין כך, לרבות קבלת תמורה כלשהי. הזוכה מאשר לחברה לעשות שימוש בלתי מוגבל בתמונה הכוללת אותו, לרבות פרסומה בכל אמצעי ו/או מדיה וללא כל הגבלת זמן.
   17. למשתתפים בכלל, ולזוכה בפרט, לא תהיה כל דרישה, טענה או תביעה נגד החברה ו/או נגד כל מי שנטל חלק בארגון הפעילות או בכל עניין הקשור לפעילות, לרבות למימוש הזכייה בפרס.
   18. קבלת הפרס על ידי הזוכה או העמדת האפשרות לקבלו, תחשב כמילוי מלא ומוחלט של כל התחייבויות החברה על פי תקנון זה, והחברה תהיה פטורה מכל אחריות בגין הפרס ו/או בקשר אליו.
   19. החברה תפרסם את שמות הזוכים בעמוד האינסטגרם של החברה ו/או בכל פרסום אחר שלה, לפי שיקול דעתה הבלעדי.
   20. לא ניתן לערער על תוצאות הפעילות.
2. **אחריות** 
   1. החברה ו/או מי מטעמה לא יישאו באחריות בכל צורה שהיא לפעילותה ו/או לתקינותה ו/או לתפקודה של רשת האינטרנט ו/או הטלפונים הארצית ו/או לכל רשת תקשורת ו/או מחשבים ו/או שרתים, על כל מרכיביהן, ו/או לפעילותה ו/או לתקינותה, והיא לא תישא באחריות לכל תקלה ו/או שיבוש בתשתיות ו/או במחשבים ו/או בתוכנות ו/או במערכות ו/או בגופים הנ"ל, לרבות אך לא רק להפסקות ו/או הפרעות כלשהן באספקת איזה מהשירותים האמורים ו/או לנזקים כלשהם, ישירים ו/או עקיפים, לרבות הוצאות ישירות ו/או עקיפות, אשר ייגרמו למאן דהוא בגין שיבושים ו/או הפרעות כאמור. בכלל זה, החברה אינה אחראית בכל צורה שהיא לכל תקלה או טעות בקשר עם עיבוד הנתונים במסגרת הפעילות.
   2. החברה ו/או מי מטעמה אינם מתחייבים, כי הפעילות תקוים ללא תקלה, שגיאה, נפילת מערכות או טעות, ולמשתתף לא תהיה כל טענה או תביעה כתוצאה מכך. מבלי לגרוע מכלליות האמור, בכל מקרה בו מבצע הפעולה המזכה לא ישתתף בפעילות ו/או לא יזכה בפרס עקב טעות של החברה אשר אירעה בתום לב ו/או ברשלנות, לא יהיו כנגד החברה כל טענות ו/או תביעות ו/או דרישות.
   3. כל משתתף בפעילות, בעצם השתתפותו מצהיר, כי ידוע לו, כדלקמן:
      1. כי לא ניתן להבטיח כי כל הפעולות המזכות ייקלטו במחשבי החברה במועד וזאת בשל סיבות שאינן תלויות בחברה ו/או במי מטעמה, כגון תקלה טכנית ו/או אי קליטה ברשת האינטרנט, לרבות במקרים בהם יהיה צורך בניתוק או הגבלה זמנית של השירות לשם ביצוע פעולות תחזוקה או הקמה חיוניות או מיידיות במערכות הרלוונטיות, או בעיתות חירום לאומי או מסיבות בטחון לאומי, והמשתתף מוותר על כל טענה ו/או דרישה ו/או תביעה בקשר לכך ומצהיר כי ידוע לו שההשתתפות כפופה לזמינות ותקינות השירותים האמורים.
      2. כי ידוע לו כי הפעילות בכלל, ובחירת צוות החברה בפרט, נסמכים על פעולות אנושיות אשר אינן חסינות מפני כל טעות ו/או תקלה ועל כן לא יהא רשאי להעלות נגד החברה ו/או מי מטעמה כל טענה ו/או דרישה ו/או תביעה בגין נזק שנגרם עקב טעות, איחור, כשל טכני, תקלה או כל סיבה אחרת אלא אם נעשו בזדון.
      3. כל תקלה, שיבוש, איחור וכיו"ב, אשר מקורם בכוח עליון, מלחמה, פיגועים, שביתה, השבתה, מגיפה, החלטות רגולטוריות וכיוצא באלה, אירועים שאינם תלויים בחברה ו/או במי מטעמה, לא ייחשבו להפרה של תקנון זה ולא יזכו את הזוכה בכל סעד ו/או זכות ו/או תרופה.
      4. מבלי לגרוע מהאמור בתקנון זה מובהר, כי החברה ו/או מי מטעמה לא יישאו באחריות במקרה של מעשה או מחדל של צד שלישי כלשהו שמימוש הפרס כרוך בהסכמתו ו/או בפעולתו, לרבות מחלוקת בין צד שלישי כלשהו לבין החברה בקשר עם הפעילות, העלולה להשפיע על חלוקת הפרס ו/או על מימושו.
      5. החברה ו/או מי מטעמה לא יישאו באחריות במקרה של נזקים, מכל מין וסוג שהוא, שייגרמו למשתתף או לזוכה, במישרין או בעקיפין בכל הקשור להשתתפות או אי השתתפות בפעילות ולתקנון זה, לרבות, אך לא רק, נזקים בגין עוגמת נפש הקשורים בפרס ונזקי גוף.
      6. החברה רשאית, על-פי שיקול דעתה הבלעדי לקצר את התקופה בה ניתן יהיה להצטרף להשתתפות בפעילות או להאריכה; ו/או לשנות את תנאי הפעילות; ו/או להוסיף עליהם או לגרוע מהם; ו/או לשנות ו/או להחליף את הפרס המוענק במסגרת הפעילות; ו/או לבטל את הפעילות בכל עת. כל פעולה כאמור תיחשב כתוספת לתקנון הפעילות ותחייב כל צרכן ו/או משתתף בפעילות, והחברה לא תחוב בגין כל נזק ישיר ו/או עקיף, לרבות הוצאות ישירות או עקיפות, שייגרמו למאן דהוא עקב פעולות כאמור.
      7. למען הסר ספק, רישומי החברה ו/או מי מטעמה יהוו ראיה מכרעת בכל הקשור למסירת ו/או קליטת ו/או עיבוד נתונים/פרטים במסגרת פעילות זו ולא תישמע כל טענה בדבר נכונות ו/או דיוק הנתונים/פרטים.
      8. מנהל הסושיאל של החברה הוא האחראי לטיפול בכל פניה ו/או תלונה וכיו"ב של מי מן המשתתפים, והוא שיכריע בכל מקרה של אי הבנה, ספק וכיו"ב, ובכל מחלוקת בין המשתתף לחברה, והחלטתו תהא סופית ומחייבת לכל דבר ועניין. המשתתף מוותר בזאת על כל דרישה ו/או טענה ו/או תביעה בקשר עם הכרעתו של מנהל הסושיאל של החברה כאמור לעיל.
      9. עוד יובהר, כי ככל שמי מהמשתתפים יפרסם השמצות ו/או כזבים ו/או אמירות פוגעניות כלפי החברה ו/או עובדיה ו/או צד שלישי, בין היתר, בקשר עם קבלת הפרס, בכלל אמצעי המדיה החברתית אשר מזוהים עם החברה, אזי החברה תהא רשאית להסיר את הפרסומים האמורים לאלתר, מבלי שלמשתתף תהא כל טענה ו/או דרישה כלפי החברה. אין באמור לעיל כדי לגרוע מזכותה של החברה לתבוע משתתף בגין כל נזק שעשוי להיגרם לה בעקבות פרסומים כאמור לרבות, אך לא רק פגיעה בשמה הטוב ובמוניטין שלה.
3. **שונות**
   1. ביצוע הפעולה המזכה מהווה הסכמה מפורשת של מבצע הפעולות לקבלת שיחת טלפון ו/או יצירת קשר מטעם החברה באמצעות מדיה דיגיטלית, בקשר עם הודעה על תוצאות הפעילות.
   2. עותקים של תקנון זה ניתנים לעיון במשרדי החברה ובאתר האינטרנט של החברה וניתן יהיה לעיין בהם בכל שעות היממה.
   3. החברה שומרת לעצמה את הזכות להוסיף, לגרוע ולשנות את הפרס, ולהציע פרס חלופי שווה ערך, על פי שיקול דעתה הבלעדי, ולשנות את מהות הפעילות והפעולה המזכה בכל עת.
   4. תקנון זה ממצה את כל התנאים התקפים ביחס לקיום הפעילות.
   5. שיקול הדעת הבלעדי בכל הנוגע לפעילות ו/או לתקנון זה יהא לחברה בלבד ולא תהא סמכות לכל גורם אחר לחייב את החברה בעניין זה.
   6. בכל מקרה לא תהא למשתתף ו/או לזוכה כל תביעה ו/או דרישה ו/או טענה בקשר נגד החברה ו/או מי מטעמה, בכל עניין ודבר הקשור, במישרין או בעקיפין, בפעילות, לרבות ומבלי לגרוע מכלליות האמור לעיל, בכל הקשור לאופן בחירת הזוכה ו/או קבלת הפרס.
   7. כל מס, היטל, ניכוי או דרישה לתשלום מס, מכל סוג שהוא, בקשר עם ההשתתפות בפעילות ו/או הפרסים, ככל שיוטלו, יהיו באחריות המשתתף ו/או הזוכה ועל חשבונו בלבד. החברה לא תהיה חייבת בתשלום מס ו/או היטל מכל צורה שהיא בקשר לזכייה ו/או לפרסים. החברה תהיה רשאית להעביר לשלטונות המס ו/או לכל גוף אחר, אם תידרש לכך, את פרטי הזוכה.
   8. בכל מקרה של סתירה או אי התאמה כלשהי בין הוראות תקנון זה לבין פרסומים אחרים בדבר הפעילות, תגברנה הוראות תקנון זה, לכל דבר ועניין.
   9. למען הסר ספק, תקנון זה הוא לצורכי הסדרת הפעילות השיווקית של החברה, ולא ייחשב כפעילות כהגדרתה בסעיף 244 לחוק העונשין, התשל"ז-1977, וזאת, בין היתר, עקב העובדה כי הזכייה אינה תלויה בגורל.
   10. בכל מקרה של מחלוקת בין החברה לבין משתתף ו/או זוכה, מסורה ההכרעה במחלוקת באופן ייחודי ובלעדי לבתי המשפט בתל-אביב יפו.